ജെന്നിഫർ കൂളിഡ്ജ്

ജെന്നിഫർ കൂളിഡ്ജ് (ജനനം: ഓഗസ്റ്റ് 28, 1961) ഒരു അമേരിക്കൻ നടിയാണ്. വെള്ളിത്തിരയിലും ടെലിവിഷനിലും നിരവധി വേഷങ്ങൾ അവതരിപ്പിച്ചിട്ടുള്ള ഒരു സ്വഭാവ നടിയെന്ന നിലയിൽ, പ്രാഥമികമായി കോമഡി വിഭാഗത്തിൽ, ഗോൾഡൻ ഗ്ലോബ് പുരസ്കാരവും പ്രൈംടൈം എമ്മി അവാർഡും ഉൾപ്പെടെ നിരവധി അംഗീകാരങ്ങൾ അവർ നേടിയിട്ടുണ്ട്. 2023-ൽ, ലോകത്തെ ഏറ്റവും സ്വാധീനമുള്ള 100 ആളുകളിൽ ഒരാളായി കൂളിഡ്ജിനെ ടൈം മാഗസിൻ തിരഞ്ഞെടുത്തു.

 ആദ്യകാല ജീവിതം 
മസാച്യുസെറ്റ്‌സിലെ ബോസ്റ്റണിൽ ഗ്രെച്ചന്റെയും (മുമ്പ്, ക്നാഫ്) പ്ലാസ്റ്റിക് നിർമ്മാതാവായിരുന്ന പോൾ കോൺസ്റ്റന്റ് കൂളിഡ്ജിന്റെയും മകളായാണ് ജെന്നിഫർ കൂളിഡ്ജ് ജനിച്ചത്. അവർ മസാച്ചുസെറ്റ്‌സിലെ നോർവെല്ലിലാണ് വളർന്നത്. ക്ലാരിനെറ്റ് വായിച്ചിരുന്ന കൂളിഡ്ജ്  കുട്ടിക്കാലത്ത് മൂന്ന് വേനൽക്കാലങ്ങളിൽ ഓർക്കസ്ട്ര ക്യാമ്പിൽ പങ്കെടുത്തിരുന്നു. നോർവെൽ ഹൈസ്കൂൾ, കേംബ്രിഡ്ജ് സ്കൂൾ ഓഫ് വെസ്റ്റൺ എന്നിവിടങ്ങളിലെ പഠനശേഷം ബോസ്റ്റണിലെ എമേഴ്സൺ കോളേജിലും ന്യൂയോർക്ക് സിറ്റിയിലെ അമേരിക്കൻ അക്കാദമി ഓഫ് ഡ്രമാറ്റിക് ആർട്സിലും കലാലയ പഠനം നടത്തി.

 അവലംബം 

വർഗ്ഗം:അമേരിക്കൻ നടിമാർ
വർഗ്ഗം:അമേരിക്കൻ ചലച്ചിത്ര നടിമാർ
വർഗ്ഗം:1961-ൽ ജനിച്ചവർ